Bükk Nationalpark
Bükk Nationalpark () er en nationalpark i Bükk-bjergene i det nordlige Ungarn, nær byen Miskolc. Den blev grundlagt i 1977 som den tredje nationalpark i landet. Den har et areal på 431,3 km2 (heraf 37,74 km 2 er under øget beskyttelse). Bükk er bjergrig og skovklædt og er Ungarns største nationalpark og ligger i de nordlige bjerge mellem Szilvásvárad og Lillafüred, og har administration i byen Eger.

Bükks vigtige geologiske træk omfatter forskellige karstformationer inden for dets kalkstensbjerge - især huler (engang beboet af forhistoriske mennesker) og kløfter. Landets længste (4.000 meter) og dybeste (245 meter) hule, Istvánlápa, ligger i parken. Bükk Nationalpark indeholder også halvfems arter af ynglende fugle, hvoraf nogle anses som truede. Området blev i 2017 også beskyttet som International Dark Sky Park.

Vatikanets klimaskove 
Vatikanets klimaskove skulle placeres i parken. KlimaFa ("Climate Trees") blev startet af en San Francisco-promotor, Russ George, som lovede et kulstofkompensationsprojekt, der skulle udligne Vatikanets kuldioxidemissioner. Der er dog ikke plantet træer. I et interview med Christian Science Monitor påpegede Lajos Kiss, borgmester i landsbyen Tiszakeszi, at området langs Tisza-floden, hvor træerne skulle plantes er tomt. Monitor sagde også, at Vatikanet overvejede "retlige skridt for at forsvare Vatikanets omdømme."

Kilder og henvisninger 

 Officiel website for nationalparken
 Description of geology, fauna and flora
 Bukk Mountains Britannica.com

Nationalparker i Ungarn
IUCN Kategori II